דוד בן מאמאן

הרב דוד בן מאמאן (סביב ה'ת"ס, 1700- ה'תקכ"ג, 1763) היה פוסק הלכה, אב בית הדין ורבה של מרקש במאה ה-18.

 קורות חייו 
נולד במרקש לאביו רבי אברהם מדייני מרקש. למד בישיבה אצל חכמי עירו יחד עם רבי יעקב פינטו.ראו שו"ת נפת צופים או"ח מט. בשנת ה'תצ"ג, לאחר פטירת אביו, התמנה לדיין בבית הדין בראשות רבי יוסף אוסעדון ורבי שלמה בנבנישתי.ראו: רשימת הנפטרים ממכנאס, תקנות חכמי מכנאס חלק א עמ' תלד. בשנת ה'תקט"ו, לאחר פטירת רבי יוסף אוסעדון, התמנה לאב בית הדין ולרבה של מרקש. בין הדיינים שהצטרפו לבית הדין שבראשותו נמנו: רבי יעקב פינטו (הרי"ף), רבי שמואל הלוי, בית הדין בו שימש עמד בקשרי הלכה עם יתר הדיינים שבערי מרוקו, כדוגמת רבי משה בירדוגו רבה של מקנס,שו"ת דברי משה להמשבי"ר סי' ט' דף ח ע"ב. ורבי אליהו הצרפתי רבה של פאס,שו"ת תנא דבי אליהו הצרפתי ח"א או"ח סי' ג. ורבי אליעזר די אבילא רבה של רבאט.באר מים חיים סי' כד דף נט ריש ע"ב. חלק מפסקי דינו נעתקו מפעם לפעם על ידי דייני מרוקו.ראו למשל ספר מנחת זיכרון מונסונייגו עמ' 92.

 פטירתו 
נפטר ככל הנראה בשנת ה'תקכ"ג, נקבר במרקש. הספידו רבי אהרן אזולאי.בספר מטה אהרן לבית לוי כתב יד, למו"ה אהרן אזולאי (דף רצה א): "דרוש זה דרשתי לפטירת הרב הכולל הדיין המצוין נ"י פ"ה אב"ד ור"מ דק"ק מתא מראכש יע"א כמוהר"ר דוד בן אותו צדיק וחסיד החכם הכולל הדיין ומצוין כמוהר"ר אברהם בן מאמאן בר אוריין ובר אבהן תנצב"ה זלה"ה". כמו כן נכתבו לכבודו קטעי פיוטים.

 חיבוריו 
פסקי דינים - מקבץ מפסקי דינו התפרסמו בספר 'תשובות חכמי מראכש' שיצא לאור על ידי מכון פי ישרים.

 הערות שוליים 

קטגוריה:רבנים מרוקאים
קטגוריה:יהדות מרקש
קטגוריה:מרקש: רבנים
קטגוריה:מחברי ספרי שו"ת
קטגוריה:אבות בתי דין
קטגוריה:נפטרים ב-1763